
VI  FEJRER  VOR  ARV 


Joseph  Smith  havde  fødselsdag  kun  én  dag  før  jul.  For  profeten  var  juletiden  præget  af  festligheder, 

venner  og  familie. 


Når  sidste  dages  hellige  verden  over  i  december  måned 
fejrer  Frelserens  fødsel,  er  der  en  dag  på  kalenderen, 
som  ofte  går  ubemærket  hen.  Den  23.  december  1805  - 
blot  én  dag  inden  jul  -  blev  profeten  Joseph  Smith  født. 

Der  findes  meget  få  optegnelser  om,  hvordan  Joseph 
holdt  fødselsdag,  men  i  december  1843  skrev  profeten 
følgende:  »Lørdag  den  23.  -  Hjemme,  rådførte  mig  med 
brødrene  som  sendte  bud  efter  mig,  og  ordnede  mine  hus- 
lige pligter  og  foretog  forberedelser  til  en  julefest«  (Histo- 
ry  of  the  Church,  6:133).  På  denne  fødselsdag  var  hans 
tanker  tydeligvis  rettet  mod  Kirken,  hans  familie  og  høj- 
tiden. 

Vi  fejrer  Frelserens  fødsel  i  julen,  men  profeten  Josephs 
fødselsdag  minder  os  også  om  den  arv,  vi  deler:  Evangeli- 
ets genoprettelse.  Det  forgangne  år  har  vi  fejret  vores  arv 
som  sidste  dages  hellige  på  mange  måder. 

INDVIELSEN  AF  TEMPLET  I  NAUVOO  FEJRET  VERDEN 
OVER 

Templet  i  Nauvoo  i  Illinois  blev  indviet  i  weekenden 
den  27.-30.  juni.  Flere  end  to  millioner  hellige  verden 
over  deltog  i  indvielsen,  som  blev  sendt  via  satellit  til  ca. 
3000  forskellige  steder.  Reaktionen  på  udsendelsen  var 
overvældende. 

Flere  områder  i  verden  rapporterede  om  mirakler  og 
velsignelser  i  forbindelse  med  deres  forberedelser  til  og 
deltagelse  i  indvielsen.  I  Rusland  lå  det  forsinkede  sa- 
tellitudstyr stadig  i  tolden  dagen  inden  indvielsen. 
Elena  Nechiporova,  som  er  informationschef  i  Det 
Østeuropæiske  Område  og  advokat  af  profession,  mødtes 
med  embedsmænd,  men  blev  bedt  om  at  komme  igen 
dagen  efter.  »Vi  kan  ikke  vente,«  sagde  hun.  »Vi  må  have 
det  i  aften.«  Embedsmanden  ville  ikke  give  sig,  og 

søster  Nechiporova  havde  ingen 
lovmæssig  hjemmel.  Så  fortalte  hun 
embedsmanden  Nauvoos  historie  og 
om  de  mange  tusinde  russere,  som 
forberedte  sig  til  at  se  denne  ud- 
sendelse på  grund  af  dens  religiøse  be- 
tydning for  dem.  Embedsmanden 
blev  rørt  og  skrev  papirerne  under. 
Udstyret  blev  sat  op  lige  nøjagtig  til 
tiden. 

I  Tonga  oplevede  man  lignende 
mirakler.  Satellitudstyret  kom  frem  i 
stumper  og  stykker,  og  flere  af  delene 
manglede.  Installatørerne  sagde,  at 


det  var  umuligt  at  nå  at  skaffe  delene. 
Så  fik  de  hellige  travlt.  De  brugte 
metalstumper,  lokale  svejsere  og  vej- 
ledning over  telefonen  og  fik  fremstil- 
let de  manglende  dele,  bl.a.  en  vigtig 
del,  som  skulle  have  den  rigtige  facon 
og  vinkel.  Deres  arbejde  gav  bonus,  og 
signalet  gik  klart  og  tydeligt  igennem. 
»Det  kræver  tongansk  tro  at  udvirke 
sådan  et  mirakel,«  sagde  ældste  Robert 
K.  Dellenbach  fra  De  Halvfjerds,  som 
er  førsterådgiver  i  Stillehavsøernes 
områdepræsidentskab . 

Andre  områder  rapporterede  om 


Børn  i  Fiji  ser  på  den  nyinstallerede  parabolantenne,  som  skulle  vise 
Kirkens  medlemmer  indvielsen  af  templet  i  Nauvoo.  Det  var  Kirkens 
første  udsendelse  i  Fiji. 


store  åndelige  oplevelser  under  ind- 
vielsen. Medlemmer  verden  over  an- 
kom i  busser  til  kirkebygningerne, 
som  var  blevet  rengjort  og  klargjort 
til  at  fungere  som  midlertidige  udvi- 
delser af  templet.  Nogle  kom  flere  ti- 
mer i  forvejen  for  at  være  sikre  på  at 
få  en  plads.  »Mit  vidnesbyrd  om 
evangeliets  sandhed  og  alt,  som  det 
står  for,  er  blevet  styrket,«  sagde  Hari 
Ram  fra  Lautoka  i  Fiji,  som  havde 
rejst  i  fire  timer  for  at  overvære  ind- 
vielsen. »Jeg  følte  noget  i  mit  hjerte, 
da  jeg  så  og  hørte  profeten  -  jeg  tror 
ikke,  at  det  kan  beskrives  med  ord,« 
sagde  niårige  Karin  Håkansson  fra 
Sverige. 

En  rapport  fra  Filippinerne  beskrev 
det  kort  for  mange  sidste  dages  helli- 
ge: »Indvielsen  af  templet  i  Nauvoo 
fandt  sted  flere  tusinde  kilometer  fra 
Filippinerne  blandt  et  folk,  som  er 
langt  fra  det  filippinske  folk,  hvad 
kultur  og  historie  angår.  Og  dog  har 
det  påvirket  de  filippinske  hellige  i 
meget  høj  grad.  Det  er  måske  på 
grund  af  de  første  helliges  historie  i 
Nauvoo  . . .  men  det  er  stadig  et  sym- 
bol på  alle  de  helliges  historie  og  deres 
ofre  overalt.« 

BESØGSCENTER  INDVIET  I  NEW 
YORK  OG  OHIO 

Efter  indvielsen  af  templet  i  Nau- 
voo indviede  præsident  Hinckley  den 
1.  juli  det  færdigbyggede  besøgscen- 
ter ved  Cumorahhøjen  i  Palmyra  i 
New  York.  I  indvielsesbønnen  bad 
han  til,  at  Herrens  Ånd  ville  røre  de 

besøgendes  hjerte  og  sind,  så  de  vil  få 
større  forståelse  for  de  begivenheder, 
som  fandt  sted  der.  Profeten  Joseph 
Smith  modtog  sin  første  åbenbaring 
i  en  lund  i  nærheden,  og  han  fik 
guldpladerne  af  englen  Moroni  ved 
Cumorahhøjen. 

»Jeg  ved,  at  den  kirke,  som  blev 
resultatet  af  disse  begivenheder  og 
andre  derefter,  er  sand,«  sagde  præsi- 
dent Hinckley. 

Ugen  før,  den  24.  juni,  slog  Kirken 
dørene  op  til  et  besøgscenter  i  Kirt- 
land  i  Ohio  samt  to  historiske  bygnin- 
ger. Besøgscentret  i  det  historiske 
Kirtland  er  bygget  som  en  mølle,  som 
Kirkens  medlemmer  så,  da  de  kom  til 
området  i  1830erne.  Årene  i  Kirtland 
var  »en  afgørende  periode  for  Kir- 
ken,« sagde  David  Brown,  leder  af 
besøgscentret.  Kirkens  ledere  håber 
at  indvie  flere  restaurerede  og  genop- 
førte steder  i  det  historiske  Kirtland  i 
løbet  af  sommeren  2003. 

KIRKENS  LEDERE  HYLDER 
PIONERER 

»Der  er  ingen  begivenhed  i  dette 
storslåede  lands  historie,  som  kan 
sammenlignes  med  mormonpionerer- 
ne, der  rejste  fra  Nauvoo  til  Den  Sto- 
re Saltsødal,«  sagde  præsident  Gor- 
don B.  Hinckley,  da  de  første  pione- 
rers bedrifter  og  ofre  fejredes  -  de  før- 
ste nåede  frem  til  Utah  i  1847.  Præsi- 
dent Hinckley  talte  søndag  den  21. 
juli  i  Konferencecentret  i  Salt  Lake 
City.  En  pionerfireside  blev  sendt  via 
Kirkens  satellitsystem. 


Præsident  Gordon  B.  Hinckley  fortæller  om  sin  værdsættelse  af  de  sidste 
dages  hellige  pionerer  ved  en  fireside  i  forbindelse  med  årsdagen  for 
deres  ankomst  til  Saltsødalen. 


Mormontabernakelkoret  og  Or- 
chestra  at  Temple  Square  præsente- 
rede også  et  betagende  program,  som 
omfattede  oplæsning  af  nogle  udvalg- 
te skrivelser  af  profeten  Joseph  Smith 
om  templet  i  Nauvoo. 

Præsident  Hinckley  sagde  om 
templet:  »Jeg  fik  en  ny,  vidunderlige 
fornemmelse  af,  hvor  storslået  det  var, 
at  de  opbyggede  samfundet  og  forlod 
det  igen.« 

De  hellige  fortsatte  til  Saltsødalen 
og  opbyggede  endnu  en  koloni.  »Her 
i  denne  forladte  ødemark  anlagde  de 
første  kolonister  en  by,  hvor  vi  bor 
bekvemt  i  dag,«  sagde  præsident 
Hinckley.  »Nu  er  det  blevet  en  storby 

. . .  Jeg  er  stolt  af  alle,  som  på  enhver 
måde  deltog  [ved  OL]  ...  Det  er  en 
begivenhed,  som  jeg  håber,  vi  aldrig 
vil  glemme.« 

Årlige  parader  var  også  en  del  af 
festligholdelsen  af  Pioneer  Day  i 
Utah  den  24.  juli,  som  markerede  års- 
dagen for  de  sidste  dages  helliges  an- 
komst til  Saltsødalen. 

Præsident  Hinckley  var  ceremoni- 
mester i  paraden  Days  of  '47  i  Salt 
Lake  Citys  centrum.  Præsident 
Thomas  S.  Monson,  førsterådgiver  i 
Det  Første  Præsidentskab,  var  cere- 
monimester ved  Håndkærredage- 
paraden  i  Bountiful  i  Utah  den  23. 
juli.  □ 


Der  skal  bygges 
tempel  i  New  York 
City 

Kirken  har  bekendtgjort  planer  om 
at  bygge  et  tempel  i  centrum  af 
New  York  City. 

Det  nye  tempel  vil  ligge  ved  Lin- 
coln Center  på  Manhattan  på  de  to 
øverste  etager  i  en  allerede  eksisteren- 
de kirkebygning  på  seks  etager;  det 
samme  er  blevet  en  succes  i  Hong 
Kong.  Ligesom  templet  i  Hong  Kong 
støder  bygningen  i  New  York  op  til 
andre  bygninger  i  byen  og  passer  ind  i 
byens  omgivelser. 

»Jeg  er  så  henrykt,«  sagde  Sarah 

Asplund,  som  bor  på  Manhattan,  i  et 
interview  med  Salt  Loke  Tribune.  »Det 
er  en  fantastisk  velsignelse  at  kunne 
hoppe  på  toget  og  tage  i  templet.« 

Bygningen  på  Manhattan  vil  lige- 
som i  Hong  Kong  stadig  fungere  som 
kirkebygning,  have  klasseværelser  og 
en  aktivitetssal.  Informationstjene- 
sten og  det  slægtshistoriske  center  vil 
også  blive  i  bygningen.  Konstrukti- 
ons- og  renoveringsarbejdet  er  allere- 
de begyndt. 

Templet  i  Manhattan  vil  være  Kir- 
kens andet  i  staten  New  York.  Det 
første  er  templet  i  Palmyra.  Kirken 
har  endvidere  købt  jord  og  fået  tilla- 
delse til  at  bygge  et  tempel  i  Harrison 
i  New  York.  □ 


En  af  Kirkens  bygninger  på  Manhattan  kommer  til  at  huse  New  Yorks 
andet  tempel,  som  skal  ligge  på  bygningens  øverste  etager. 


Kirken  skænker 
1  million  dollar  til 
hungersnødofre 

For  i  de  tørkeramte  afrikanske  lande 
har  Kirken  givet  FN's  fødevarepro- 
gam  en  check  på  1  million  US  dollar 
til  køb  af  ca.  3000  ton  majs. 

»Når  som  helst  der  er  mennesker, 
som  lider,  og  hvor  som  helst  der  er 
mennesker,  som  sulter,  ønsker  vi  at 
hjælpe  dem,  hvor  og  når  vi  kan,«  sag- 
de Harold  Brown,  leder  af  Kirkens 
Velfærdsafdeling.  Høsten  er  slået  fejl 
i  det  sydlige  Afrika  på  grund  af  tør- 
ken, og  13  millioner  mennesker  risi- 
kerer at  dø  af  sult. 

Dette  store  bidrag  kommer  på  et 
meget  vigtigt  tidspunkt,  hvor  millio- 
ner af  mennesker  sulter  mere  og  mere 
hver  dag,  og  nogle  overlever  kun  med 
nød  og  næppe,«  sagde  James  Morris, 
direktør  for  FN's  verdensomspænden- 
de fødevareprogram.  Hr.  Morris  be- 
mærkede, at  dette  kontante  bidrag  til 
programmet  er  den  mest  effektive 
måde  at  hjælpe  på.  Kontanter  kan 
bruges  til  at  købe  korn  og  straks  di- 
stribuere det  til  de  ramte  områder. 

Det  verdensomspændende  fødeva- 
reprogram er  FN's  centrale  organ  i 
kampen  mod  global  hungersnød.  I 
2001  sørgede  programmet  for  mad  til 
over  77  millioner  mennesker  i  82  lan- 
de, herunder  størstedelen  af  verdens 
flygtninge. 

Inden  dette  bidrag  havde  Kirken 
allerede  sendt  6750  nødhjælpskasser 

så  - 


Folk  i  det  tørkeramte  Afrika  står  i  kø  for  at  få  uddelt  rationer.  Kirken 
skænkede  for  nylig  1  million  dollar  for  at  hjælpe  ofrene. 


og  fire  store  fragtcontainere  med  tøj 
fra  Salt  Lake  City  som  nødhjælp  til 
Malawi.  En  måned  før  blev  der  købt 
yderligere  450  ton  majs  og  bønner  til 
hungersnødramte  i  Afrika.  □ 


Museumsudstilling 
»går  på  nettet« 
i  virtuelle  gallerier 

P|  å  internettet  kan  besøgende  ver- 
den over  se  udstillinger  på  Kir- 
kens museum  for  de  sidste  dages 
helliges  kunst  og  historie  på  museets 
nye  hjemmeside. 

Siden  findes  på  adressen 
www.lds.org/museum.  De  virtuelle 
gallerier  viser  nuværende  og  perma- 
nente udstillinger  på  museet  i  Salt 
Lake  City.  Hjemmesiden  giver  endvi- 
dere oplysninger  om  kommende 
udstillinger  og  den  internationale 
kunstkonkurrence . 

»Hovedårsagen  til,  at  vi  gør  det,  er, 
at  vi  ønsker  at  nå  ud  til  Kirkens  med- 
lemmer i  hele  verden,  hvoraf  største- 


delen aldrig  vil  komme  til  at  besøge 
museet  i  Salt  Lake  City«  siger  Steven 
Olsen,  driftsleder  for  Kirkens  museum 
for  de  sidste  dages  helliges  kunst  og 
historie.  Museet  samler  på  og  udstil- 
ler sidste  dages  hellig  kunst  og  kunst- 
genstande fra  hele  verden. 

Blandt  de  nuværende  udstillinger 
på  nettet  er  »Early  Images  of  Historie 
Nauvoo.«  De  besøgende  i  det  virtuel- 
le galleri  kan  klikke  sig  gennem  ma- 
lerier fra  det  19.  århundrede,  gravør- 
kunst, fotografier  og  tegninger  af 
templet  og  den  omkringliggende  by. 
»Udstillingen  viser  historiske  billeder 
af  templet  i  Nauvoo,  som  har  hjulpet 
arkitekterne  med  at  rekonstruere 
templet,«  siger  museumsinspektør, 
Richard  G.  Oman. 

En  anden  udstilling  på  siden  er 
»Sutcliffe  Maudsley:  Nauvoo  Portrait 
Artist.«  Bror  Maudsley,  som  i  1842 
emigrerede  fra  Storbritannien  og  var 
tekstilarbejder  af  profession,  malede 
nogle  af  de  eneste  kendte  billeder  af 
profeten  Joseph  og  Hyrum  Smith, 
som  stod  model. 

Hjemmesiden  viser  også  tidligere 


vindere  af  museets  internationale 
kunstkonkurrencer,  hvor  kunstnere 
fra  hele  verden  kreativt  viser  deres 
syn  på  emner  fra  evangeliet.  De  vin- 
dende kunstgenstande  omfatter  en 
malet  lerskulptur  fra  historier  fra 
Mormons  Bog,  en  skildring  i  keramik 
af  den  sidste  nadver,  oliemalerier  af 
forældre  og  børn  samt  et  tempel  i  kry- 
stal. I  marts  vil  siden  offentliggøre 
vinderne  af  den  sjette  internationale 
kunstkonkurrence,  som  blev  lukket 
for  bidrag  i  november  2002. 

Denne  side  er  primært  på  engelsk, 
men  store  dele  deraf  findes  på  fransk, 
tysk,  japansk,  portugisisk,  russisk  og 
spansk.  □ 


Denne  skulptur,  som  hedder 
Familien  som  en  central  del 
i  Kirken,  er  lavet  af  Lawrence 
Ehigiator  fra  Nigeria.  Den  har 
vundet  førstepladsen  i  en 
international  kunstkonkurrence. 
Dette  kunstværk  og  andre  kan 
nu  ses  på  internettet. 

Den  første  gren 
oprettet  i  Georgien 

Den  første  gren  i  Georgien  med 
knap  50  medlemmer  blev  opre- 
ttet den  9.  juni  i  hovedstaden  Tbilisi. 
Grenen  er  oprettet  kun  tre  år  efter,  at 
landet  blev  indviet  til  forkyndelse  af 
evangeliet. 

Georgien,  som  er  et  asiatisk  land, 
der  grænser  op  til  Rusland  og  Sorte- 
havet, blev  i  1999  indviet  af  ældste 


Jeffrey  R.  Holland  fra  De  Tolv  Apost- 
les Kvorum.  Velfærdsmissionærer 
kom  dertil  kort  efter  og  begyndte  at 
tjene  i  lokalsamfundet,  bl.a.  ved  at 
sørge  for,  at  der  blev  sendt  forsynin- 
ger til  børnehjem  og  hospitaler,  og 
ved  at  undervise  i  engelsk. 

Da  landet  blev  indviet,  var  Vazha 
Natroshvili,  som  nogle  år  forinden 
havde  tilsluttet  sig  Kirken  i  Holland, 
det  eneste  lokale  medlem.  Bror  Na- 
troshvili gik  ud  sammen  med  missi- 


onærerne og  underviste  i  lektionerne, 
og  efter  få  måneder  blev  den  første 
familie  og  en  UV'er  døbt. 

Kirken  er  blevet  ved  med  at  vokse 
støt  i  Georgien.  Med  43  medlemmers 
og  adskillige  undersøgeres  deltagelse 
organiserede  ældste  Robert  F.  Orton 
fra  De  Halvfjerds  og  andenrådgiver  i 
Det  Østeuropæiske  Område  samt 
Mervin  Beckstand,  præsident  for  mis- 
sionen i  Jerevan  i  Armenien,  officielt 
den  nye  gren  i  juni.  □ 


Nye  under- 
visningsmaterialer 

Der   er  for  nylig  udgivet  flere 
forskellige  opdaterede  kirkemate- 
rialer. 

KIRKENS  PRÆSIDENTERS 
LÆRDOMME:  JOHN  TAYLOR 

Det  nye  kursushæfte  til  Det  Melki- 
sedekske  Præstedømme  og  Hjælpe- 
foreningen for  året  2003  kan  nu  fås. 
Kirkens  præsidenters  lærdomme:  John 
Taylor  (katalognr.  35969  110)  foku- 
serer på  Kirkens  tredje  præsidents 
lærdomme.  Hæftet  vil  blive  uddelt  i 
ward  og  grene. 

TIL  STYRKE  FOR  DE  UNGE  MED 
TILKNYTTEDE  MATERIALER 

En  opdateret  udgave  af  folderen  Til 
styrke  for  de  unge  (katalognr.  36550 


110)  er  blevet  udgivet  og  kan  nu  fås  i 
hele  verden.  Folderen  giver  de  unge 
vejledning  i  daglige  spørgsmål  som  fx 
stævnemøder,  moral,  medier  og  un- 
derholdning, overholdelse  af  sabbat- 
ten og  fysisk  helbred. 

Opdaterede  materialer  fås  også  til 
programmet  Det  Aronske  Præste- 
dømme: Udfør  din  pligt  over  for 
Gud  (katalognr.  36412,  36413, 
36414  110)  og  Unge  Piger:  Person- 
ligfremgang (katalognr.  36035  110). 

Materialer  til  forældre  og  ledere 
kan  også  fås.  Vejledning  for  unges 
forældre  og  ledere  (katalognr.  36415 
110)  forklarer  forældres  og  lederes 
rolle  og  beskriver  programmer  for  de 
unge. 

Disse  materialer  er  oversat  til  52 
sprog  og  kan  fås  på  Kirkens  distributi- 
onscentre eller  på  www.  ldscatalog. 
com. 

PERSONAL  ANCESTRAL  FILE  5.2 

Programmet  til  optegnelse  af 
slægtsforskning,  FamilySearch™  Per- 
sonal  Ancestral  File,  er  blevet 
opdateret  og  kan  gratis  hentes  på 
Kirkens  hjemmeside.  Den  nye  versi- 
on, PAF  5.2,  er  fremstillet  for  at  rette 
nogle  hyppigt  rapporterede  proble- 
mer. 

Det  opgraderede  program  fås  på 
kinesisk,  engelsk,  tysk  japansk,  kore- 
ansk og  svensk.  Programmet  kan  hen- 
tes på  www.familysearch.org.  Klik 
»Order/Download  Products,«  der- 
næst »Software  downloads  -  Free,« 
og  derefter  »Personal  Ancestral  File 
5.2.«  Efter  at  have  udfyldt  brugerop- 
lysningerne kommer  forskellige  sprog 
frem,  som  kan  hentes. 

En  CD-udgave  af  PAF  5.2  (kata- 
lognr. 77034)  kan  fås  på  Kirkens 
distributionscentre.  D 


Præsident  Hinckley  opfordrede  de  nyligt  kaldede  missionspræsidenter 
og  deres  hustruer  til  at  yde  deres  bedste. 


Missionspræsidenter 
undervises  af  Kirkens 
ledere 

Det  store  tema  for  vores  bud- 
skab,« sagde  præsident  Gordon 
B.  Hinckley  til  de  nye  missionspræ- 
sidenter den  25.  juni,  er,  »at  Gud  har 
åbenbaret  sig  for  menneskene,  at  han 
har  talt  og  præsenteret  sin  elskede 
Søn.  Der  kan  ikke  være  noget  større 
budskab  end  dette.« 

Præsident  Hinckley  var  første  ta- 
ler ved  et  fire  dage  langt  seminar  for 
nye  missionspræsidenter,  som  blev 
afholdt  på  Missionærskolen  i  Provo  i 
juni. 

Under  seminaret  hørte  over  100 
nyligt  kaldede  missionspræsidenter 
og  deres  hustruer  taler  af  præsident 
Thomas  S.  Monson,  førsterådgiver  i 
Det  Første  Præsidentskab,  præsident 


James  E.  Faust,  andenrådgiver  i  Det 
Første  Præsidentskab,  samt  medlem- 
mer af  De  Tolv  Apostles  Kvorum. 

»I  er  en  del  af  en  lang  tradition  be- 
stående af  mænd  og  kvinder,  der  efter 
at  være  kaldet  af  Kirken  har  forladt 
det,  de  har  beskæftiget  sig  med,  og  er 
rejst  ud  i  missionsmarken,«  sagde 
præsident  Hinckley.  »Mange  tak  for 
jeres  villighed  til  at  tjene  og  for  jeres 
bønner  til  Herren  om  at  velsigne  jer 
og  hjælpe  jer  med  at  leve  op  til  an- 
svaret. Der  er  intet  større  budskab,  vi 
kan  give,«  sagde  præsident  Hinckley 
»end  at  Gud,  vor  evige  Fader,  og  hans 
elskede  Søn  virkelig  lever,  og  at  de 
har  talt  igen  i  denne  del  af  verdens 
historie.  Både  I  og  jeg  ved,  at  disse 
ting  er  sande.  Nu  bliver  vi  sendt  ud 
for  at  fortælle  andre  om  dem.« 

Præsident  Thomas  S.  Monson  på- 
pegede i  sin  tale,  at  missionspræsi- 
denterne  har  ansvar  for,  at  mission- 

ærerne  får  succes.  »Elsk  dem,  opløft 
dem,  inspirer  dem,«  sagde  han,  og  »da 
vil  I  få  en  skattekiste  fuld  af  evige 
minder.«  Han  talte  om  tre  elementer, 
der  er  en  del  af  succesrig  missionering: 
Missionæren,  budskabet  og  medlem- 
met. 

Præsident  James  E.  Faust  talte  om 
ti  ting,  som  han  håbede,  hans  børne- 
børn ville  tage  med  hjem  fra  deres 
mission.  1)  et  »fast  vidnesbyrd  om 
Herren  Jesus  Kristus  som  verdens 
Frelser  og  Forløser;  2)  et  vidnesbyrd 
om  profeten  Joseph  Smith;  3)  kærlig- 
hed til  evangeliet;  4)  kundskab  om 
skrifterne;  5)  kærlighed  til  missions- 
præsidenten  og  hans  hustru;  6)  kær- 
lighed til  det  sted  og  folk,  hvor  de  har 
tjent;  7)  påskønnelse  af  deres  missio- 
nærkammerater; 8)  forståelse  af  bøn- 
nens krafts  betydning;  9)  et  ønske  om 
at  tjene,  og  10)  en  varig  tro,  som  vil 
bære  dem  gennem  livets  udfordrin- 
ger.« 

Præsident  Boyd  K.  Packer,  funge- 
rende præsident  i  De  Tolv  Apostles 
Kvorum,  talte  til  missionspræsiden- 
terne  og  deres  hustruer  om,  hvad  man 
lærer  af  at  være  missionær.  »Det  er 
en  stor  oplevelse  at  lære,  at  det  ikke 
er  jeres  mission  -  det  er  Herrens  mis- 
sion,« sagde  han. 

Medlemmer  fra  De  Tolv  Apostles 
Kvorum  talte  om  andre  sider  af  missi- 
oneringen. Blandt  talerne  var  ældste 
Neal  A.  Maxwell,  ældste  Russell  M. 
Nelson,  ældste  Dallin  H.  Oaks,  æld- 
ste Joseph  B.  Wirthlin  samt  ældste 
Jeffrey  R.  Holland.  □ 


Nye 

områdepræsi- 
dentskaoer 

Det  Første  Præsidentskab 
har  bekendtgjort 
ændringer  i  områdepræsi- 
dentskaoerne.  Ændringerne 
trådte  i  kraft  den  15.  august 
2002. 


WILLIAM  R. 
BRADFORD 
FØRSTE- 
RÅDGIVER 


BRUCE  C. 
HAFEN 
FØRSTE- 
RÅDGIVER 


r  Halvfjerdser-områdeautoritet 


Nordamerikas  Nordvestlige  Område 


: 

QUENTIN  L.       STEPHEN  A 

COOK  WEST 
PRÆSIDENT  ANDEN- 
RÅDGIVER 


2.  Nordamerikas  Centrale  Områd 


DONALD  L. 

STAHELI 
PRÆSIDENT 


3.  Nordamerikas  Nordøstlige  Område 


GLENN  L.         SPENCERJ.  H.BRYAN 
PACE  CONDIE  RICHARDS 

FØRSTE-  PRÆSIDENT  ANDEN- 


RADGIVER 


RADGIVER 


7.  Nordamerikas  Vestlige  Område 


LYNN  G. 
ROBBINS 
PRÆSIDENT 


VALR. 
CHRISTENSEN 
ANDEN- 
RÅDGIVER 


9.  Utahs  Sydlige  Område 


W.  ROLFE 

KERR 
FØRSTE- 
RÅDGIVER 


JOHN  H. 
GROBERG 
PRÆSIDENT 


13.  Der  Centralamerikanske  Område 


JULIO  E.  ENRIQUE  R.  E.  ISRAEL 
ALVARADO*  FALABELLA*  PEREZ* 
FØRSTE-  PRÆSIDENT  ANDEN- 
RÅDGIVER RÅDGIVER 


4.  Nordamerikas  Østlige  Område 


J.KENT  DALEE.  GORDON  T. 

JOLLEY  MILLER  WATTS 

FØRSTE-  PRÆSIDENT  ANDEN 

RÅDGIVER  RÅDGIVER 


Utahs  Nordlige  Områd 


MONTEJ. 
BROUGH 
FØRSTE- 
RÅDGIVER 


MERRILL  C. 

OAKS 
ANDEN- 
RÅDGIVER 


1  0.  Idahos  Område 


i 


!  w 


D.  REX 
GERRATT* 

FØRSTE- 
RÅDGIVER 


C.SCOTT        RONALD  L. 
GROW*  LOVELAND* 
PRÆSIDENT  ANDEN- 
RÅDGIVER 


14.  Sydamerikas  Nordlige  Område 


WALTER  F.  CLAUDIO  R.  M.  ROBERTO 
GONZÅLEZ         COSTA  GARCIA* 
FØRSTE-  PRÆSIDENT  ANDEN- 
RÅDGIVER RÅDGIVER 

24.  Australiens  og  New  Zealands  Område  ■  26.  Det  Vesteuropæiske  Område 


JOHN  M. 
MADSEN 
FØRSTE- 
RÅDGIVER 


KENNETH 
JOHNSON 
PRÆSIDENT 


LINDSAY  T. 

Dit* 
ANDEN- 
RÅDGIVER 


WAYNE  S. 
PETERSON 
FØRSTE- 
RÅDGIVER 


25.  Det  Centraleuropæiske  Område 


RONALD  A. 
RAS  BAND 
FØRSTE- 
RÅDGIVER 


D.  LEE 
TOBLER 
PRÆSIDENT 


I  5.  Sydamerikas  Vestlige  Område 


CARLOS  H. 
AMADO 
FØRSTE- 
RÅDGIVER 


DAVID  R.  WILLY  F. 

STONE  ZUZUNAGA* 
PRÆSIDENT  ANDEN- 
RÅDGIVER 


16.  Brasiliens  Nordlige  Område 


ROBERT 
R.  STEUER 

FØRSTE- 
RÅDGIVER 


PEDRO  J. 
PENHA* 
ANDEN- 
RÅDGIVER 


17.  Brasiliens  Sydlige  Område 


DARWIN  B.  NEIL  L.  PAULO  R. 
CHRISTENSON  ANDERSEN  GRAHL* 
FØRSTE-  PRÆSIDENT  ANDEN- 
RÅDGIVER RÅDGIVER 


MARLIN  K. 
JENSEN 
ANDEN- 
RÅDGIVER 


27.  Det  Østeuropæiske  Område 


KEITH  K.  DOUGLAS  L.  ROBERT  F. 
HILBIG  CALLISTER  ORTON 

FØRSTE-  PRÆSIDENT  ANDEN- 


Chiles  Område 


FRANCISCO  J.  JEFFREYR. 
VINAS  HOLLAND 


CARL 
PRATT 

FØRSTE-         PRÆSIDENT  ANDEN- 


RADGIVER 


RADGIVER 


19.  Sydamerikas  Sydlige  Område 


CARLOS  E. 
AGUERO* 
ANDEN- 
RÅDGIVER 


RADGIVER 


RADGIVER 


28.  Det  Nordasiatiske  Område 


YOSHIHIKO 
KIKUCHI 
FØRSTE- 
RÅDGIVER 


DONALD  L.  GARY 
HALLSTROM  MATSUDA* 
PRÆSIDENT  ANDEN- 
RÅDGIVER 


29.  Det  Asiatiske  Område 


E.  RAY 
BATEMAN 

FØRSTE- 
RÅDGIVER 


JOHN  B.  D.  ALLEN 

DICKSON  ANDERSEN* 
PRÆSIDENT  ANDEN- 
RÅDGIVER 


20.  Afrikas  Vestlige  Område 


H.  ROSS  SHELDON  F.  R.  CONRAD 
WORKMAN  CHILDI  SCHULTZ 

FØRSTE-  PRÆSIDENT  ANDEN- 


RADGIVER 


RADGIVER 


22.  Det  Filippinske  Område 


ANGEL  DALLIN  H.         RICHARD  J. 


ABREA 


OAKS  MAYNES 


FØRSTE-  PRÆSIDENT  ANDEN- 


RADGIVER 


RADGIVER 


21 .  Afrikas  Sydøstlige  Område 

8HF.  J53S.  Æå 

STEVEN  E. 

ROBERT  C. 

DAVID  J. 

SNOW 

OAKS 

BARNETT* 

FØRSTE- 

PRÆSIDENT 

ANDEN- 

RÅDGIVER 

RÅDGIVER 

23.  Stillehavsøernes  Område 


ROBERT  K.  RONALD  T. 

DELLENBACH  HALVERSON 

FØRSTE  PRÆSIDENT 
RÅDGIVER 


DENNIS  E. 
SIMMONS 
ANDEN- 
RÅDGIVER 

UV'ere  hygger  sig  på  skovtur  til  Fest-i-Nord. 


Fest-i-Nord  2002 

Tirsdag  den  25.  juni  mødtes  vi,  ca. 
600  forventningsfulde  UV'ere,  til 
fire  dage  med  en  masse  spændende 
aktiviteter  og  chancen  for  at  lære  en 
masse  nye,  unge  mennesker  at  kende. 
Det  var  blevet  tid  til  Fest-i-Nord,  som 
denne  gang  blev  afholdt  i  Grånna  i 
Sverige.  Goteborg  Stav  bød  os  varmt 
velkommen,  og  alle  deltagerne  fik  et 
armbånd,  hvor  hvert  land  havde  sin 
egen  farve.  Dette  års  tema  var  »A 
Change  of  Heart«  (En  forandring  i 
hjertet),  som  var  den  røde  tråd  gen- 
nem hele  stævnet. 

FODBOLDTURNERING 

Kort  tid  efter  ankomsten  begyndte 
de  indledende  runder  til  den  helt  sto- 
re fodboldturnering,  hvor  Danmark 
stillede  op  med  hele  tre  herrehold  og 
et  kvindehold.  Kvindeholdet  havde 
spillere  fra  hele  Danmark,  og  selvom 


det  var  første  gang,  vi  spillede  sam- 
men, lykkedes  det  os  at  vinde  stort  i 
en  af  vores  tre  kampe.  Et  af  de  to  her- 
rehold fra  Århus  Stav  fik  kæmpet  sig 
op  til  kvartfinalen,  som  foregik  om 
fredagen,  mens  fyrene  fra  Køben- 
havn, hvor  holdet  var  spækket  med 
talentfulde  spillere,  fik  kæmpet  sig 
helt  frem  til  semifinalen,  selvom 
trætheden  var  stor,  og  musklerne  var 
ømme. 

For  de  knap  så  sportslige  sjæle  var 
der  en  masse  aktiviteter  som  f.eks. 
polkagris-bagning,  syning,  fotokon- 
kurrence, meditation  og  papir-work- 
shop. Der  var  også  åndelige  work- 
shops, som  havde  nogle  af  følgende 
overskrifter:  Hvordan  finder  du  den 
eneste  ene?  En  forandring  i  hjertet! 
Perspektiv  og  håb,  osv. 

Efter  al  renderiet  med  at  finde  de 
hårdt  efterspurgte  badeværelser,  hvor 
lyset  på  mystisk  vis  slukkede,  når  man 
stod  og  varmede  sig,  var  det  blevet  tid 

til  at  stifte  bekendtskab  med  den 
svenske  madlavning,  som  -  ja,  var 
svensk.  Arrangørerne  havde  gjort  et 
fremragende  arbejde  ved  at  lade  os  stå 
i  en  lang  kø,  så  vi  havde  rig  mulighed 
for  at  lære  de  andre  deltagere  at  ken- 
de før  indtagelsen  af  de  svenske  deli- 
katesser. 

DANSESHOW 

Om  aftenen  var  der  gjort  klar  til  en 
stor  dansefestival,  hvor  dansegrupper 
fra  Sverige,  Norge  og  Danmark  have 
forberedt  sig  til  et  kæmpe  danseshow. 
Mormondanserne  repræsenterede 
Danmark  med  en  fabelagtig  præstati- 
on af  et  swingnummer  og  en  bragen- 
de afslutning  med  clognummeret 
»Get  on  Your  Feet«.  Efter  showet  var 
der  dømt  massedans,  hvor  Julie  Bern- 
skov underviste  -  ved  hjælp  af  folke- 
danserne -  de  andre  deltagere  i  »Vir- 
ginia Reel«.  Vi  sluttede  aftenen  med 
en  fest,  hvor  vi  denne  gang  stiftede 
bekendtskab  med  den  svenske  smag 
for  musik.  Danskerne  styrede  selvføl- 
gelig dansegulvet. 

ØTUR  OG  SAMFUNDSTJENESTE 

Onsdag  foregik  på  øen  Visingso. 
Om  formiddagen  havde  vi  fritid  til  at 
nyde  den  skønne  natur  og  komme  på 
rundtur  med  hestevogn.  Der  var  også 
foredrag  af  ældste  Ronald  A.  Ras- 
band,  som  talte  om  Mormons  Bog. 
Han  gav  alle  deltagerne  et  eksemplar 
af  Mormons  Bog  på  deres  eget  sprog 
samt  en  udfordring  til  at  læse  den  helt 
igennem  fire  gange,  og  han  lovede  os 


en  vidunderlig,  dejlig,  åndelig  ople- 
velse og  større  kærlighed  til  bogen. 

Derefter  var  det  tid  til  den  helt  sto- 
re holdkonkurrence.  Vi  var  blevet 
delt  op  i  grupper  på  15-20  stykker  i 
hver.  Vi  kæmpede  mod  hinanden  i 
bl.a.  øksekast,  ballonskydning,  fly- 
styrt og  diverse  Tarzan-præstationer 
over  sø  og  sump.  Om  aftenen  var  der 
barbecuefest  med  helstegt  gris  og  mas- 
ser af  hygge  i  den  svenske  natur.  Men 
da  vejret  bød  på  regn  og  kold  blæst, 
sluttede  turen  på  øen  lidt  tidligere 
end  planlagt  og  fortsatte  ved  Ribbask- 
olen,  hvor  vi  festede  videre,  indtil  vi 
blev  smidt  i  seng. 

Torsdag  fik  vi  mulighed  for  at  give 
lidt  igen  til  byen  Grånna,  som  havde 
gjort  det  muligt  at  afholde  stævnet 
med  gode  faciliteter.  Vi  fik  mulighed 
for  at  opleve  glæden  ved  samfunds- 
tjeneste. Der  blev  malet,  savet,  sun- 
get, vasket  vinduer  og  vejskilte,  sam- 
let skrald  og  danset  på  livet  løs. 

Om  eftermiddagen  var  der  vidnes- 
byrdsmøde,  som  foregik  i  et  kæmpe- 
telt i  styrtende  regnvejr.  Heldigvis  var 
vidnesbyrdene  så  vidunderlige  og 
Ånden  så  stærk,  at  vi  alligevel  fik  en 
helt  speciel  oplevelse. 

Så  var  det  tid  til  gallafest,  hvor  det 
var  sidste  chance  for  at  få  danset  med 
en  af  de  søde  nordmænd.  Der  blev 
hygget  og  danset  hele  aftenen,  og  de 
sidste  interessante  blev  indskrevet  i 
adressebogen. 

Det  var  en  masse  trætte  unge,  som 
vågnede  den  efterfølgende  dag  til  et 
åndelig  foredrag,  finalen  i  fodbold  og 


pakning,  og  så  var  der  kun  turen  til- 
bage hjem  til  dejlige  Danmark,  hvor 
vi  kunne  se  tilbage  på  nogle  hyggeli- 
ge dage  sammen  med  'en  masse  dejli- 
ge mennesker.  Tak  til  Goteborg  Stav 
og  til  alle  de  mennesker,  som  deltog 
og  bidrog  til,  at  der  endnu  et  år  var  et 
velfungerende  Fest-i-Nord.  D 

Emily  Jakobsen,  Roskilde  Ward. 


Thummelumsen 

o 

i  Ålborg 

o 

Ålborg  Ward  har  opført  skuespillet 
»Thummelumsen«  fra  Livsens 
Ondskab  for  fulde  huse  i  Ålborg 
Wards  aktivitetssal  til  stor  succes  og 
morskab  for  de  fremmødte. 

Stykkets  oprindelse  var  af  en  lidt 


ældre  årgang,  nemlig  fra  begyndelsen 
af  1900-tallet.  Man  kunne  måske  tro, 
at  ordvendinger  og  handlingen  ville 
blive  lidt  for  tungt  til  vores  accelere- 
rende og  teknologiske  verden  år 
2002. 

Men  nej,  amatørskuespillerne  ind- 
levede sig  i  deres  roller  i  en  sådan 
grad,  at  de  »blev«  de  personer,  de  spil- 
lede i  stykket.  Således  blev  stykket 
lyslevende  og  morsomt. 

Kulisserne,  som  var  rammerne  om- 
kring dette  prægtige  skuespil,  fortje- 
ner også  at  blive  nævnt.  Stuen,  som 
var  centrum  for  stykket,  var  opbygget 
i  den  oprindelige  stilart  fra  det  19.  år- 
hundrede og  var  prikken  over  i' et. 
Stykkets  handling  var  centreret  om- 
kring Emanuels,  alias  Thomas  Klit- 
gård, fædrenegård,  som  ikke  mere  var 
i  hans  besiddelse,  med  hans  gode  vil- 
je. Emanuel,  som  var  ungkarl,  havde 
en  haltende  gang,  og  ryggen  var  tern- 


Scene  fra  det  flot  opsatte  skuespil. 

De  medvirkende  i  »Thummelumsen«,  som  blev  opført  i  Ålborg  Ward. 


melig  skæv,  hvilket  gjorde,  at  man  fik 
det  indtryk,  at  han  virkelig  havde 
puklet  og  knoklet  i  sit  ansigts  sved  i 
mange  år.  Han  boede  sammen  med 
»Mor  Karen«,  alias  Jeanett  Vestbø, 
som  altid  havde  varm  kakao  på  kan- 
den. 

Emanuel  fik  besøg  af  »Mads  Mor- 
tensen«, alias  Brian  Pedersen,  en 
lusket,  usympatisk  karl,  som  op  til 
flere  gange  foreslog  Emanuel  at  »pille 
lidt  ved«  den  nuværende  ejer  af  Ema- 
nuels fædrenegård.  Emanuel  modstod 
fristelsen,  det  skulle  jo  gå  ordentligt 
til.  Brian  Pedersen  spillede  fremra- 
gende. Hans  fremtoning  med  fedtet 
tøj,  sprutten  og  hakken  gjorde,  at 
man  følte,  man  næsten  kunne  lugte 
ham  ned  på  fjerde  række,  hvor  jeg 
sad. 

Dialogen  mellem  »Frøken  Reier- 
sen«,  alias  Annelise  Kristensen,  og 
»Overlærer  Clausen«,  alias  Morten 


Sørensen,  var  sjov  og  fyldt  med  for- 
viklinger, da  frøken  Reiersen  næsten 
var  døv  og  charmerende  mistede 
pointen  i  deres  samtale. 

I  byen  var  der  også  »sladdertanter- 
ne«: »Fru  Larsen«,  alias  Jette  Klit- 
gård, og  »Fru  Heilbunth«,  alias  Lizett 
Klitgård.  Intet  undgik  deres  kritiske 
øjne.  Efterfølgende  kom  de  med  liden 
flatterende  kommentarer;  jo,  jo,  det 
gjorde  de  godt. 

»Toldkontrollør  Knagsted«,  alias 
Bjarne  Vestbø,  hvis  tørre  humor  nær- 
mest smuldrede  af  ironi  og  sarkasme, 
fik  folk  til  at  grine. 

Intet  er  fuldendt  uden  lidt  kærlig- 
hed. Emanuel  havde  et  godt  øje  til  sin 
lille  kusine,  »Wulfsine«,  alias  Lizett 
Klitgård,  og  kirkeklokkerne  ringede 
da  også  for  det  unge  par. 

Til  slut  får  Emanuel  sin  fædrene- 
gård tilbage,  da  han  vinder  i  lotteriet, 
og  alt  ender  lykkeligt. 

En  stor  tak  skal  hermed  lyde  til  alle 
deltagerne,  også  dem,  der  ikke  blev 
nævnt,  men  som  bliver  husket.  □ 
Elizabeth  Klitgaard,  Ålborg  Ward 


Cafekoncert 
i  Odense 

I maj  var  der  cafekoncert  i  Odense. 
Det  var  en  ny  måde  at  samle  alle  i 
byen  til  en  koncert. 

Som  ordet  café  jo  siger,  startede  vi 
med  en  buffet,  hvor  alle  kunne  delta- 
ge  for  den  nette  sum  af  kr.  25,-.  Der 
var  allerede  godt  fyldt  i  salen  fra  start 
af,  men  det  viste  sig  senere,  at  den 
sagtens  kunne  blive  mere  fyldt. 

Alle  sad  ved  borde  ude  i  siden,  med 
buffeten  i  midten,  så  alle  havde  lige 
langt  at  gå.  Det  var  rigtig  god  mad, 
som  Martin  Thuesen  endnu  engang 


Michael  Jensen  fra  Odense 

1 .  Ward  spillede  super  flot  på  sin 

trompet. 

havde  stablet  på  benene.  (Hvad  skal 
Odense  dog  gøre,  når  den  mand  er  på 
mission?) 

Da  maden  var  spist  -  det  vil  sige 
det,  vi  kunne,  for  der  var  alt  rigeligt  - 
kom  der  ost  på  bordet;  det  var  bare  så 
fint  og  godt.  Hvis  nogen  gik  sultne 
derfra,  var  det  deres  egen  skyld. 

Under  spisningen  var  der  små  hyg- 
gelige musikalske  indslag. 

Da  den  egentlige  koncert  begynd- 
te, kom  der  flere  til,  og  pladsen,  hvor 
bordet  havde  stået,  blev  hurtigt  fyldt 
med  stole  og  folk.  Vi  var  allerede 
mange  til  spisning,  men  vi  blev  man- 
ge flere  og  kan  roligt  sige,  at  salen  var 
fyldt  til  bristepunktet.  Det  bedste  af 
det  hele  var,  at  det  ikke  kun  var  med- 
lemmer. 

De  musikalske  indslag  bredte  sig 


over  et  meget  stort,  alsidigt  program. 
Der  var  harpespil  og  trompet,  sang  i 
alle  genrer  og  sågar  en  opera  af  fami- 
lien Ilskov;  flottere  er  den  aldrig  set 
hverken  før  eller  siden.  Klaversoloer 
var  der  også  fra  pigerne  i  begge  ward. 
Det  var  en  aften  med  plads  til  alle  og 
alt  inden  for  musikken.  Odense 
Wardskor  sluttede  aftenen  af  med 
nogle  gode  og  lystige  sange,  som  de 
havde  specielt  til  denne  aften,  altså 
ikke  »søndagssange.« 

Det  var  en  rigtig  dejligt  aften, 
kan  vi  roligt  sige.  Alle  havde  det  godt 
og  hyggeligt,  der  var  en  afslappet 
atmosfære,  men  kvaliteten  var  i 
højsædet.  □ 

Jette  L.  Jensen,  Odense  1 .  Ward 


Kristina  er  flyttet 

T'orsdag  d.  27.  juni  2002  afholdtes 
en  højtidelighed,  hvor  Kristina 
blev  overdraget  af  Københavns  Kom- 
mune repræsenteret  til  Gripsholm 
ved  Jon  Pape,  vicedirektør  i  Vej  & 
Park,  til  Morten  G.  Fossum,  direktør 
i  JM  Danmark. 

Tanja  Paulsen  sang  på  vegne  af 
Kristina,  »I  Danmark  er  jeg  født.« 
Mormondanserne  optrådte  med  et 
par  numre,  symboliserende  de  helli- 
ges opmuntring  på  rejsen  til  det  for- 
jættede land. 

Herefter  talte  Kay  Andersen,  præ- 
sident for  Rebildkomiteen  i  Utah,  ef- 
terfulgt af  Henning  K.  Frederiksen, 
som  fortalte  Kristinas  historie  og  an- 

dre  pionerskæbner.  Der  afsluttedes 
med  fremvisning  af  billeder  fra  Kristi- 
nas afsløring  den  6.  juli  2000  og  bille- 
der fra  Dennis  Smiths  atelier  samt 
med  forfriskninger.  Der  var  ca.  60  til 
stede. 

Efter  to  år  i  »skyggen«  står  Kristina 
nu  på  sin  blivende  plads  foran 
Gripsholm  på  Amerikakaj,  smukt 
placeret  i  et  anlæg  skuende  ud  mod 
det  bølgende  blå  hav,  slank  og  yndig 
med  vinden  legende  i  håret.  Hun 
tænker  nok  på,  hvad  fremtiden  vil 
bringe,  vemodig  ved  afskeden  med  sit 
fædreland  og  glad  og  forventningsfuld 
ved  tanken  om  det  spændende  i  det 
for  hende  ukendte  land  Amerika, 
hendes  nye  hjem.  Mellem  brostene- 
ne foran  statuen  er  der  placeret  nogle 
få  brosten  med  navne  på  nogle  af 
emigranterne,  bl.a.  Peter  O.  Hansen, 
den  første  missionær  i  Danmark.  Hvis 
Københavns  Kommune  giver  tilladel- 
se, vil  der  blive  lagt  mange  flere  nav- 
nesten. 

Kristina  er  skænket  til  Danmark 
som  tak  fra  efterkommerne  af  de  sid- 
ste dages  hellige,  som  emigrerede  til 
Amerika  for  ca.  150  år  siden.  Selvom 
emigranterne  forlod  Danmark,  glem- 
te de  aldrig  deres  fædreland. 

Skaberen  af  Kristina,  kunstneren 
Dennis  Smith,  var  på  mission  i  Dan- 
mark og  blev  senere  uddannet  på 
Kunstakademiet  i  København.  Kris- 
tina forestiller  hans  oldemor  stående 
ved  Vesterhavet  aftenen  før  afrejsen 
til  Amerika.  □ 

Irma  Nielsen,  Frederiksberg  Ward. 


Heksen  med  krudt  i  kom  på  bålet  og  var  lige  ved  at  tabe  hovedet  - 
men  det  holdt. 


Sankt  Hans  aften 
i  Odense 

I år  begyndte  Skt.  Hans  tidligt  på 
Fyn.  Den  23.  juni  var  en  søndag,  og 
aktivitetskomiteerne  i  Odense  havde 
besluttet  at  lægge  et  fælles  Sankt 
Hans-arrangement  allerede  lørdagen 
før  -  og  det  skulle  vise  sig  at  blive  en 
succes. 

Vejret  viste  sig  fra  sin  danske  side. 
Uden  at  være  lunefuldt  svingede  da- 
gens vejr  mellem  sol,  blæst  og  byger. 
Men  hvad  gør  det,  når  der  er  mulig- 
hed for  at  boltre  sig  i  en  stor  have, 
smuk  fynsk  natur  beliggende  tæt  på 
Svanninge  Bakker  og  med  en  kort 
køreafstand  til  Odense?  Næ,  det  er 
ikke  vejret,  som  er  det  væsentlige,  det 
er  de  fremmødtes  engagement  og  vil- 
je til  fællesskab  -  og  dér  stod  måleren 
på  100%. 

Det  var  familien  Rosengren,  som 
leverede  hjerterum,  havemøbler, 
praktisk  arbejde  samt  alt  det,  som  føl- 
ger med,  når  ens  hjem  og  have  bliver 
besøgt  af  ca.  80  glade  og  aktive  sidste 
dages  hellige. 

Fra  midt  på  eftermiddagen  begynd- 
te det  at  strømme  ind  med  praktisk 
klædte  medlemmer,  venner  og  under- 
søgere. Efter  at  have  hilst  på  indledte 
biskop  Frederiksen  med  bøn.  Deref- 
ter blev  der  serveret  god  kage  og  saft 
-  og  så  føler  alle  sig  jo  godt  tilpas. 

Og  så  var  alt  frit.  Alt  efter  tempe- 
rament og  humør,  men  ikke  konditi- 
on, boltrede  alle  sig.  Nogle  nød  en 
fælles  snak  med  venner  og  familie, 


andre  fik  et  spil  petanque,  en  hel  del 
styrtede  frem  og  tilbage  i  årets  mest 
muntre  og  bedst  spillede  håndbold- 
kamp. 

Der  blev  spillet  fodbold,  og  en  del 
børn  i  alle  aldre  benyttede  lejligheden 
til  at  sprinte  rundt  på  den  store  uden- 
dørs trampolin,  som  familien  Rosen- 
gren har.  Tager  jeg  ikke  fejl,  blev  der 
også  spillet  volleyball  en  stund. 

Sidst  på  dagen  blev  grillen  rigget 
til,  og  alle  samledes  på  gårdspladsen, 

hvor  der  var  stillet  borde  og  stole  op. 
Midt  på  pladsen  var  der  en  mexicansk 
keramikovn,  som  satte  temperaturen 
et  par  grader  op. 

Menuen  stod  på  gratis  pølser  og 
brød,  der  så  kunne  suppleres  med 
medbragt  salat,  kød  eller  fisk.  Som  en 
ekstra  overraskelse  havde  en  af  de  til- 
stedeværende købt  jordbær  til  alle  af 
hunkøn  -  da  var  det  godt  at  være 
kvinde.  På  forhånd  var  der  stablet  en 
meget  stor  stak  træ  op  bag  et  af  huse- 


ne.  Oven  på  stakken  blev  der  nu  pla- 
ceret en  figur  med,  skulle  det  senere 
vise  sig,  et  ikke  ringe  antal  fyrværkeri 
og  heksehyl  indeni.  Båltalen  blev 
holdt  af  søster  Jette  Løve  Jensen.  Lige 
omkring  det  tidspunkt  faldt  en  regn- 
byge, men  den  stovte  deltagerskare 
slog  bare  de  medbragte  paraplyer  op 
og  lyttede  til  talen. 

Der  blev  sunget  i  fællesskab,  såvel 
de    traditionelle  midsommersange 


som  viser.  Og  så  arrangerede  søster 
Ulrikka  Grabe  fra  Odense  Første 
Ward  en  sjov  kanon.  Det  var  et  lyd- 
billede af  en  kamelkaravne  på  tur  i 
ørkenen.  Deltagerne  blev  delt  i  grup- 
per, der  samlet  begyndte  ganske  lavt 
med  dyrenes  lyde,  kameldrivernes 
kommandoer  og  mændenes  samtale 
undervejs.  Sangen  steg  i  styrke  for  at 
nå  sit  højdepunkt  i  ganske  høje  råb. 
Derefter  faldt  styrken  langsomt  for  at 


slutte  i  svag  hvisken,  som  var  karava- 
nen, der  var  kommet  forbi  og  nu  kun- 
ne anes  i  den  fjerne  horisont  . . .  Hør, 
det  var  en  rigtig  kanon. 

Selve  arrangementet  blev  sluttet 
med  bøn.  Men  alle  blev  en  ekstra 
stund,  for  det  var  et  rigtigt  hyggeligt 
arrangement.  □ 

Marita  Hyldtoft, 
Odense  Første  Ward 


De  udsendte  missionærer  fra  Danmark 


Ønskes  en 
rigtig  glædelig 
jul  og  et 
velsignet  nytår. 


KØBENHAVNS 
STAV 


Jesper  H.  Andersen 

Edinburgh  Mission 
51  Spylaw  Rd. 
Edinburgh,  EHT5  BP 
Skotland 


Nicolai  Als 

Greece  Athens  Mission 
Panoyias  Eleftherotrias  9 
145  63  Kifissia  -  Athen 
Grækenland 


Niels  Andersen 

Greece  Athens  Mission 
Panayias  Eleftherotrias  9 
145  63  Kifissia  -  Athen 
Grækenland 


Tine  H.  Andersen 

Bulgaria  Sofia  Mission 
Blvd.  Tsar  Boris  III,  no.  94 
BG  1612  Sofia 
Bulgarien 


Tina  Di  Bella 

Temple  Square  Mission 
50  West  North  Temple  St. 
Salt  Lake  City 
UT  84150-1006 
USA 


Niels  Corf itzen 

England  Manchester  Mission 
Trafalgar  House 
110  Trafalgar  Road 
Altrincham  -  Cheshire 
WA141NU,  England 


Michael  Dalsgaard 

Birmingham 
England  Mission 
187  Penns  Lane 
Surton  Coldfield 
West  Midland 
B76  1JU,  England 


Christian  Engbjerg 

Deutschland  Leipzig  Mission 
Springerstrasse  16 
D-04105  Leipzig,  Tyskland 


Benjamin  Kofod 

England 

Manchester  Mission 
Trafalgar  House 
110  Manchester  Road 
Altrinchan  -  Cheshire 
WA  14  INU- England 


Lenore  Kofod 

Zurich  Schweiz  Mission 
Pilatusstrasse  11 
CH-8032  Zurich 
Schweiz 


Ivan  Nevistic 

Greece  Athens  Mission 
Panayias  Eleftherotrias  9 
145  63  Kifissia  -  Athen 
Grækenland 


Martin  Flor  Nielsen 

Washington 
DC  North  Mission 
904  Wind  River  Ln.f 
Ste.  103 
North  Potomac, 
MD  20878,  USA 

De  udsendte  missionærer  fra  Danmark 


Stefan  Petersen 

Toronto  East  Mission 
2025  Shepherd  Ave.  E., 
Ste.  2300, 
Willowdale 
Ontario  MZJ1  V7 
Canada 


David  Oisen 

Leeds  Mission 
Lifter  House,  Lifter  Hill 
Horsforth 
Leeds,  LS 185  AZ 
England 


Sonja  og  Jens  Kristoffersen 

Templet  i  Stockholm,  Box  153,  S- 137  23  Vdsterhaninge, 
Sverige 


Steen  Hylander 

London  South  Mission 
West  Park  Road 
Newchapel 
Surrey  RH7  6NB 
England 


Jesper  Olsen 

London  South  Mission 
West  Park  Road 
Newchapel 
Surrey  RH7  6NB 
England 


Christina  Rørstrøm 

Temple  Square  Mission 
50  West  North  Temple  St. 
Salt  Lake  City, 
UT  84150-1006 
USA 


Karin  L.  Sønderskov 

Den  Danske  Mission 
Borups  Allé  128, 1.  tv. 
2000  Frederiksberg 


Thomas  Olsen 

England  Manchester  Mission 
Trafalgar  House 
110  Manchester  Road 
Altrinchan  -  Cheshire 
WÅ  14  1NU  -  England 


Andrew  S.  Paulsen 

England  Manchester  Mission 
Trafalgar  House 
110  Manchester  Road 
Altrinchan  -  Cheshire 
WA  14  1  NU  -  England 


Christina  Østergaard 

Los  Angeles  Mission 
1591  East  Temple  Way 
Los  Angeles 
CA  924-5801 
USA 


Maria  Østergaard 

Temple  Square  Mission 
50  West  North  Temple  St. 
Salt  Lake  Gty 
UT  84150-1006 
USA 


ÅRHUS 
STAV 


Helga  Blohm 

Boise  Idaho  Mission 
2710  Sunrise  Rim  Rd, 
Ste.  220,  Boise 
ID  83705,  USA 

Anne-Marie  Birk 

Tucson  Arizona  Mission 
1840  E.  River  Rd.,  Ste.  102 
Tucson,  AZ  85718 
USA 


Adam  M.  Birk 

Kaishong  Taiwan  Mission 
25-F6  38  Hsin  Kyong  Road 
Linyachu,  Kaishong 
Taiwan 


Elizabeth  Klausen 

Temple  Square  Mission 
50  West  North  Temple  St. 
Salt  Lake  Gry 
UT  84150-1006 
USA 


ét 


Margrethe  Køster 

Temple  Square  Mission 
50  West  North  Temple  St. 
Salt  Lake  City 
UT  84150-1006,  USA 


Lasse  Ilskov  Nielsen 

Den  Danske  Mission 
Borups  Allé  128, 1.  tv. 
2000  Frederiksberg 


Kristian  Ravn-Petersen 

Salt  Lake  City  Mission 
2120  S.  1300  E.,  Ste.  102 
Salt  Lake  Gty 
UT  84106-2816 
USA 

Joseph  W.  Rasmussen 

England  Manchester  Mission 
Trafalgar  House 
110  Manchester  Road 
Altrinchan  -  Cheshire 
WA  14 1NU 
England 

Nikolai  Ravn-Petersen 

Utah  Ogden  Mission 
2133  Washington  Blvd. 
Ogden,  UT  84401 
USA 


Benjamin  R.  Sørensen 

Boise  Idaho  Mission 
2710  Sunrise  Rim  Rd, 
Ste.  220 
Boise,ID  83705 
USA 

Martin  Thuesen 

Durban 

South  Africa  Mission 
P.  0.  Box  1741 
Wandsbeck  3631 
Sydafrika 


Gurli  og  Willy  Nysom 

Templet  i  Stockholm,  Box  153,  S- 137  23  Vdsterhaninge 
Sverige 

